**pályázati kiírás minta**

**Komárom-Esztergom Megyei Igazgatóság**

pályázatot hirdet

**ellenőrzési referens** feladatkör

határozott idejű

kormányzati szolgálati jogviszony keretében történő betöltésére

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* iskolai végzettség, szakképzettség:

- Elsődlegesen közgazdasági egyetemi, főiskolai végzettség vagy,

- Egyetemi/főiskolai végzettség és közgazdasági, pénzügyi-számviteli szakképesítés vagy,

- Érettségi és közgazdasági, pénzügyi-számviteli szakképesítés

* Számítógépes felhasználó szintű gyakorlati ismeret (MS Office),
* A meghirdetett **feladatkör** betöltésének feltétele 90 napnál nem régebbi hatósági erkölcsi bizonyítvány, melyet a pályázati anyaghoz nem kell csatolni.

**Az álláshelyen ellátandó feladatok:**

* a központi költségvetésből az önkormányzatokat megillető feladatalapú támogatások és költségvetési támogatások igénylésével és elszámolásával kapcsolatos felülvizsgálati, hatósági ellenőrzési, eljárási feladatok helyszíni ellenőrzés és dokumentumalapú felülvizsgálat keretében,
* az egyházi jogi személyeket, a nemzetiségi önkormányzatokat és a magán intézmények szociális és köznevelési fenntartóit megillető támogatások igénylésével, elszámolásával és ellenőrzésével kapcsolatos feladatok,
* tájékoztatók, hiánypótlások, beszámolók megfogalmazása, azok írásba foglalása,
* kapcsolattartás az ügyfelekkel és a felettes szervekkel,
* nyilvántartások vezetése, adatgyűjtések, adategyeztetések, értékelések, elemzések készítése,
* egyes iratkezelési feladatok elvégzése.

**A pályázat elbírálásánál előnyt jelent:**

* önkormányzati gazdálkodási szabályok ismerete, számviteli, pénzügyi szakterületen szerzett tapasztalat
* jártasság a hatósági feladatok végzésében,
* államháztartási számviteli ismeret, ASP rendszer használatában szerzett könyvelési gyakorlat,
* „B” típusú gépkocsivezetői engedély.

**Munkavégzés helye és pontos címe:** Magyar Államkincstár Komárom-Esztergom Megyei Igazgatóság 2800 Tatabánya, Komáromi utca 6.

**Az álláshely határozott időre, teljes munkaidőben történő foglalkoztatásra szól, 6 hónap** **próbaidő kikötésével.**

A határozott ideig tartó foglalkoztatás előreláthatóan **2021. február 17.** napjáig, legfeljebb a tartós távollét megszűnéséig tart.

**A pályázati anyaghoz kérjük csatolni:**

* Részletes szakmai önéletrajzot.
* Motivációs levelet.
* Kizárólag az álláshely betöltéséhez szükséges iskolai végzettséget, szakképzettséget igazoló okiratok másolatát.

Ön a jelentkezésének elküldésével hozzájárul ahhoz, hogy a Magyar Államkincstár az álláspályázatával összefüggő személyes adatait – a kiválasztási folyamat során kapcsolattartás céljából, illetve munkaerő-kiválasztási célból – nyilvántartsa és kezelje. Kérjük, hogy jelentkezésének elküldése előtt olvassa el az álláspályázatra jelentkezőknek szóló Adatkezelési tájékoztatót a Magyar Államkincstár honlapján (<http://www.allamkincstar.gov.hu/hu/lakossagi-ugyfelek/allashirdetes_>). A tájékoztatóban foglaltak ismeretében tett nyilatkozatát a pályázat beküldésével egyidejűleg tegye meg. Nyilatkozat hiányában nem áll módunkban pályázati anyagát elbírálni.

**A pályázatokat 2019. október 20. napjáig elektronikusan az igazgato.tatabanya@allamkincstar.gov.hu e-mail címre kérjük megküldeni.**

Az elektronikus üzenet tárgyában kérjük feltüntetni a ***KOMHR/82-1/2019.***  iktatószámot, és a feladatkör pontos megnevezését „ ellenőrzési referens”.

A feladatkörrel kapcsolatosan további információt Schmidtné Halmai Mária irodavezető nyújt a 34/519-520 telefonszámon.

**A jelentkezések elbírálásának határideje legkésőbb 2019. október 31.**

**Az álláshely az elbírálást követően azonnal betölthető.**

A pályázati felhívás közzétételre kerül a [*www.kozigallas.hu*](http://www.kozigallas.hu) oldalon is. Amennyiben a pályázati felhívások szövegében eltérés található, a Magyar Államkincstár honlapján közzétett pályázati kiírás szövegét kell irányadónak tekinteni.